সংগঠনকে শক্তিশালী এবং নিজেদের মধ্যে ঐক্য বজায় রাখতে ওই নেতাদের উপদেশ দিয়েছেন প্রধানমন্ত্রী। আওয়ামি লিগ সভাপতি শেখ হাসিনা ১৯৭৫ সালে বঙ্গবন্ধুর নৃশংস হত্যাকাণ্ডের পর বিরূপ পরিস্থিতিতে ইউরোপে কীভাবে আওয়ামি লিগ গঠিত হয়েছিল তা স্মরণ করেন। এ প্রসঙ্গে তিনি ইউরোপীয় আওয়ামি লিগের বর্তমান নেতাদের সেই সময় ইউরোপে আওয়ামি লিগকে সংগঠিত করার ক্ষেত্রে গুরুত্বপূর্ণ ভূমিকা পালনকারী সেসব নিবেদিতপ্রাণ নেতাদের সঠিক মূল্যায়নের পরামর্শ দেন। তিনি বলেন, নবীন ও প্রবীণ নেতৃত্বের মধ্যে সমন্বয়ের মাধ্যমে আওয়ামি লিগকে এগিয়ে যেতে হবে।